สวัสดีค่ะ หนูอยากทราบว่าปกติยาคุมฉุกเฉินมีฤทธิ์ประมาณกี่วันค่ะ ถ้าทานไปวันพุธ แล้วมีอะไรอีกทีวันศุกร์ ยายังจะช่วยคุมอยู่ไหมค่ะ เคยไปอ่านเจอในเว็บนึงเห็นเขาบอกว่าฤทธิ์ยาจะค่อยๆอ่อนลง แบบนี้มันก็ยังคุมอยุ่ใช่ไหม?
สวัสดีค่ะ ยาคุมฉุกเฉินใช้ป้องกันการมีเพศสัมพันธ์ที่เกิดขึ้นโดยไม่ได้ตั้งใจที่เกิดไปแล้ว ไม่มีฤทธิ์ป้องกันเพศสัมพันธ์ในอนาคตที่ยังไม่เกิด จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นในกรณีนี้จะไม่มีฤทธิ์ในการคุมกำเนิดค่ะ ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก